cyanic-selkie/wikianc huggingface dataset:
Hwicce
Historie
I henhold til Den angelsaksiske krønike var det et slag ved Dyrham i 577 hvor Gewisse (vestsaksere) under Ceawlin drepte tre britonske konger og erobret Gloucester, Cirencester og Bath. Den vestsaksiske okkupasjonen av området varte dog ikke lenge, og kan ha bli avsluttet så tidlig som 584, og slaget ved Fethan leag, og ved 603 da, i henhold til Beda, hvor sankt Augustin av Canterbury var tilstede i en konferanse med walisiske biskoper «ved St. Augustine's Oak på grensene ved Hwicce og vestsakserne». Dette bekrefter at Hwicce og vestsakserne var adskilte og oppfattet som det, skjønt likheten i toponymi (læren om stedsnavn) mellom kongedømmene Gewisse og Hwicce antyder en felles opprinnelse.
Cliftonhill Stadium
Speedway
Den opprinnelige kurven på speedwaybanen var uvanlig, siden svingene ble bygget over ståtribunene i hver kortende, og det førte til at svingene var uvanlig bratte.
Cliftonhill var sent på 1960-tallet åsted for en merkelig hendelse, da en dommer i et speedwayløp blåste i fløyta mens et pipeblåserband fortsatt marsjerte på banen. Pipeblåserne og trommeslagerne flyktet det de var gode for da de forstod hva som kom mot dem, og ingen ble heldigvis skadet.
Hwicce
Historie
De første kongene var antagelig to brødre, Eanhere og Eanfrith. Beda forteller at dronning Eafe «hadde blitt døpt i sitt eget land, kongedømmet Hwicce. Hun var datter til Eanfrith, Eanheres bror, som begge var kristne, og det samme var deres folk.» Fra dette kan det deduseres at Eanfrith og Eanhere tilhørte kongeslekten i et kristent kongedømme. Det er sannsynlig at Hwicce ble konvertert til kristendommen av den keltiske kirke, og ikke av misjonen til pave Gregor I den store via den første erkebiskop i Canterbury, Augustin, ettersom Beda var godt informert om sistnevnte og ikke nevner konverteringen av Hwicce. Selv om stedsnavn viser at angelsaksisk bosetning var omfattende i området, antyder de få hedenske gravstedene at kristendommen overlevde til tross for antallet av angelsaksere. Det er også to sannsynlige kristne gravsteder under Worcesterkatedralen og kirken St Mary de Lode i Gloucester.
Det synes som om de angelsaksiske nykommerne ble absorbert i den eksisterende kirken. Det herskende dynastiet i Hwicce var antagelig nøkkelfigurer i denne prosessen og kanskje eksisterte det inngifte mellom kongefamiliene til angelsaksere og britonerne som bidro til en forsoning og forening. Via en kompleks kjede av resonnementer kan det sluttes at Eanhere giftet seg med Osthryth, datter av Oswiu av Northumbria, og fikk sønner med henne som het Osric, Oswald og Oshere. Det er nedtegnet at Osthryth var hustru til Æthelred av Mercia. Et tidligere ekteskap til Eanhere vil forklare hvorfor Osric og Oswald er beskrevet som Æthelreds nepoter (begunstige slektninger) — et begrep som vanligvis betyr nevøer eller barnebarn, men her antagelig stesønner.
Oshere ble etterfulgt av sine sønner Æthelheard, Æthelweard og Æthelric. Ved begynnelsen regimet til Offa av Mercia var kongedømmet Hwicce styrt av tre brødre ved navn Eanberht, Uhtred og Aldred, minst to av dem levde fram til rundt 780. Etter dem synes det som om kongetittelen ble oppgitt. Deres etterfølger Æthelmund, som ble drept i krigstokt mot Wessex i 802 er beskrevet som en jarl.
Mark Lester
Mark Lester (født 11. juli 1958 i Oxford som Mark A. Letzer) er en engelsk tidligere barneskuespiller, kjent for en rekke roller i britiske og europeiske filmer fra 1960- og 1970-tallet. Han fikk sitt stor gjennombrudd i 1968 med hovedrollen i filmmusikalen Oliver!.
Hwicce
Historie
Distriktet forble underlagt herskerne av Mercia fram til dette kongeriket gikk under. Sammen med resten av Mercia underkastet det seg kong Alfred i tiden 877-883 under jarl Æthelred som muligens kom fra eller hadde forbindelser til Hwicce.
Konger av Hwicce
Det er ikke blitt bevart noen samtidig kongeliste for Hwicce og det følgende er satt sammen av historikere fra en rekke andre kilder. En del konger av Hwicce synes å ha regjert etter hverandre, sammen eller for deler av deres regime. Det gir en del overlappinger av datoer for regimene nedenfor. Se de enkelte biografier for en diskusjon om dateringen.
Deerhurst.
Kina under Vinter-OL 1980
Kina under Vinter-OL 1980. Tjuefire sportsutøvere, tretten menn og elleve kvinner, fra Folkerepublikken Kina deltok i fem sporter, alpint, kunstløp, langrenn, hurtigløp på skøyter og skiskyting under Vinter-OL 1980 i Lake Placid i USA. Kina, som deltok for første gang i et vinter-OL, vant ikke noen medaljer. Beste plassering var en fjortendeplass i skiskyting 4 x 7,5 km stafett.
Mark Lester
Lester ble kjent med Michael Jackson i 1981 og var gudfar for alle Jacksons tre adoptivbarn. I august 2009 opplyste han at han var biologisk far til Jacksons adoptivdatter Paris. Han har fire barn fra sitt eget ekteskap.
Sædtyveri
Sædtyveri er bruk av sæd uten samtykke, tvunget farskap eller tyveri av sæd. Det foregår når en manns sæd brukes til å inseminere en kvinne uten sin viten eller samtykke.
Etikk
I en rundspørring blant akademikere om kontroversielle, etiske temaer publisert 29. november 1998 av The Independent, svarte professor Jonathan Glover, direktør ved Centre for Medical Law and Ethics ved King’s College London om sædtyveri at eiendomsrett var et forslitt begrep innen medisinsk etikk, og at ideen om å eie sin egen sperma var «bisarr». Kannik John Polkinghorne, leder for komiteen for vitenskap, medisin og teknologi i Den engelske kirkes samfunnsutvalg karakteriserte tvister om påstått sædtyveri «bisarre». Professor John Harris, leder for Centre for Social Ethics and Policy ved University of Manchester og Michael Wilks, styreleder for komiteen for medisinsk etikk i British Medical Association la vekt på uuttalte overenskomster mellom seksualpartnere. I følge Harris er det rimelig å anse kontrollen over sæden som frivillig overgitt, mens Wilks hevdet prinsippet om autonomi i etikk burde gjøres gjeldende ved refleksjon over tilfellene.
Eksempel
I Tyskland kalles sædtyveri Samenraub. Uttrykket oppsto i forbindelse med en affære fra 2001 som involverte Boris Becker og en overskriften War Es Samenraub? («Var det sædran?») i tabloidavisen Bild-Zeitung. Becker hadde hevdet at et barn til en russisk servitør ble unnfanget da hun stjal sædcellene hans etter oralsex. Han påsto at hun inseminerte seg selv med en prøve i et lintøy på London-restauranten Nobu.
I Amerika hevdet Richard Phillips at hans tidligere kjæreste Sharon Irons i hemmelighet beholdt sæd etter oralsex og brukte den til å bli gravid. På anke avgjorde tre dommere at han kunne saksøke Irons med begrunnelsen «dersom Phillips' versjon av saken stemmer, har Irons på en svikefull måte innbudt til seksuelle aktiviteter som ingen fornuftig person kan forvente vil føre til graviditet.»
I fiksjon
I Garps bok (1978) av John Irving, blir hovedpersonen Garp unnfanget ved at hans mor, en sykepleier, misbruker en soldat i koma seksuelt for å bli gravid.
Høst (andre betydninger)
Høst kan referere til
Høst (film)
Høst er en norsk dramafilm fra 2015 regissert og skrevet av Jan Vardøen. Hovedrollene spilles av Ingeborg Sundrehagen Raustøl og Helge Jordal som Ingvild og Jeppe som innleder et forhold etter at Ingvild kaster den forfyllede skuespillerveteranen ut fra Nationaltheatret.
For filmen ble Helge Jordal nominert til Kanonprisen 2015 i klassen beste mannlige hovedrolle. Filmen vant prisen Best Nordic Feature under Nordic International Film Festival i New York i 2016.
Compurgatio
Compurgatio var en gammel forsvarsmåte i en rettssak. Den anklagede person kunne tilkalle og støtte seg til et antall personer, vanligvis tolv. De sverget en ed på sin viten, eller sin overbevisning, om at den anklagede var uskyldig.
Compurgation er kjent i germansk rett, i tidlig fransk lov (très ancienne coutume de Bretagne), i walisisk lov og i engelske kirkelige domstoler helt frem til 1600-tallet.
I England ble rettsinstituttet avskaffet i common law av kong Henrik II i 1164 i Constitutions of Clarendon. Forsvaret forble imidlertid tillatt i sivilrettslige tvistemål. Det ble ikke helt avsluttet i England før i 1833.
Som edgangsmenn eller edgärdsmän forekom forsvarsmetoden i eldre svensk rett. Disse menns oppgave var at man ved tinget med sin ed bekreftet den såkalte vergemålsed - värjemålsed som en anklaget kunne avlegge for å styrke sin uskyld i såvel tvistemål som i straffesaker. Edgangsmennene gikk derved god for at den svarende ikke begikk mened og at det i saken stod til slik som den svarende hevdet. Hvem som helst kunne ikke bli edgangsmenn, men bare fri, myndige menn som var av anerkjent «erfaring, sakkunskap og sannhetskjærlighet».
Instituttet med edgärdsmän kom på 1600-tallet til å bli kritisert, ettersom edgangsmennene ble nødsaget å avgi ed på slikt som de ikke kunne være sikre på. Som følge av det innebar dronning Kristinas strafftordning av år 1653 at edgangsmennenes ed kunt skulle avse att disse trodde at vergemålseden var korrekt. Eden kunne lyde således: Vi svärja vid Gud och hans heliga evangelium, att av de skäl ock liknelser, som vi vete av saken, och av den umgängelse vi haft have med denne mannen, tro vi hans ed vara ren och icke men.
Kan du huske?
Kan du huske? (originaltittel: Remember the Day) er en amerikansk dramafilm fra 1941 regissert av Henry King med Claudette Colbert og John Payne i hovedrollene.
Jacket (album)
Jacket er et musikkalbum med Marte Wulff, utgitt i 2006. Dette er hennes første plate som soloartist. Albumet lå fire uker på VG-lista og endte med 23.-plass som beste plassering.
Robert Samut
Robert Samut (født 12. oktober 1869 i Floriana på Malta, død 26. mai 1934) var en maltesisk lege og musiker. Han er best kjent for å ha skrevet musikken til Maltas nasjonalsang, «L-Innu Malti», som ble framført første gang i 1923 og proklamert som landets nasjonalsang fra og med 1945.
Medisinsk karriere
Samut ble født i byen Floriana på nordkysten av Malta. Fra han var liten viste han musikalsk talent, og ønsket en tid å studere musikk, men hans far aksepterte det ikke. Følgelig tok han en medisinsk utdannelse, slik hans to eldre brødre hadde gjort før ham. Han studerte medisin ved Maltas universitet og ved Universitetet ved Edinburgh, hvor han utmerket seg og fikk en medalje for eksepsjonell dyktighet i anatomi.
På Malta ble han utnevnt til professor i fysiologi og bakteriologi ved Maltas universitet. Han ble også nominert som spesialist i patologi ved Central Civil Hospital i Floriana. Som følge av at hans bror, professor Carmelo Samut, døde i 1915, ble han utnevnt til professor i anatomi og patologi ved Maltas universitet i tillegg til de to posisjonene han allerede hadde. I tillegg til sine posisjoner, tok han seg tid til hjemmebesøk og da mange av beboerne i Floriana var fattige, behandlet han dem uten kostnader.
Musikalsk karriere
Samut hadde mange talenter; han spilte piano med stor dyktighet, sang med en ren tenor, og malte i tillegg en del malerier. Han bidro til å gi Malta landets nasjonale identitet. Allerede i Edinburgh ble han en gang bedt om synge Maltas nasjonalsang, men det faktum at det ikke eksisterte, presset ham til å gjøre noe med det. Han skrev en del noter, men stort medisinsk arbeid fortrengte det. Først tidlig på 1920-tallet ble han bedt om å komponere en sang av direktøren for barne- og ungdomsskolene. Han husket sine enkle noter, og benyttet dem for å fullføre sangen som ble Maltas nasjonalsang.
Musikkstykket ble deretter gitt til den maltesiske dikteren Dun Karm Psaila, som skrev en tekst til. Den ferdige sangen ble dedikert til Maltas folk. Den 3. februar 1923 ble sangen, «L-Innu Malti», spilt for offentligheten for første gang under en konsert i Manoel Theatre. For en rekke år ble sangen spilt kun under feiringene ved 8. september, som er nasjonal fridag for å feire Maltas il-Vitorja, «seieren», men i 1936 bestilte King's Own Band, et filharmonisk orkester i Valletta, et arrangement for orkester, som ble framført den 8. september det samme året.
Folket på de maltesiske øyene aksepterte snart «L-Innu Malti», og det ble skikk at den ble spilt ved alle anledninger i sammenheng med framføringen av den britiske nasjonalsangen «God Save the King». Senere, da Malta fikk sitt selvstyre ble sangen framført for landets statsminister.
Siste år
Under utførelsen av en obduksjon av en kvinne som hadde dødd av en merkelig sykdom, ble Samut smittet av hennes sykdom av årsaker som ikke godt forstått. I 1922 ble han forfremmet, men hans sykdom hadde gjort ham til invalid og sykdommen preget ham til hans død. Han fikk ikke oppleve framveksten av sin komposisjon. Han ble tatt med til Australia i håp om at en sjøreise ville være helsebringende, men fikk det motsatte resultatet. Etter et kort opphold reiste han tilbake til Malta hvor han bodde noen år i Sliema sammen med sin yngste datter Else. Han døde fredelig 64 år gammel i 1934, og ble gravlagt i kapellet Portelli ved kirkegården Addolorata.
Den 26. mai 1968 avduket Maltas statsminister Giorgio Borg Olivier en marmorplakett ved hans fødested. Lengre opp i den samme gaten er det en konserthall, Robert Samut Hall, som ble formelt oppkalt etter ham den 4. april 1975.
Natrium
Natrium er et grunnstoff med kjemisk symbol Na og atomnummer 11. Det er et mykt, sølvhvitt metall, og i ren form reagerer det svært lett med andre stoffer. Natriums eneste kjente stabile isotop er 23Na. Natrium i ren form eksisterer ikke i naturen, men kan framstilles fra dens forbindelser. Av grunnstoffene i jordskorpen er natrium det sjette mest vanlige, og finnes i en rekke mineraler som stensalt (NaCl), feltspat og Sodalitt. Flere av natriumsaltene er lett løselig i vann, og over tid har vann løst opp og konsentrert disse forbindelsene. Natrium er, sammen med klor, de mest oppløste grunnstoffene i verdenshavene, målt i masse.
Natrium inngår i mineraler som er livsnødvendige for alle dyr og noen planter.
Historie
Kjemiske forbindelser der natrium inngår har vært kjent helt siden oldtiden. Likevel lærte man ikke å skille mellom natrium- og kaliumforbindelser før på 1700-tallet. Først i 1807 klarte den engelske kjemikeren Humphry Davy å framstille rent natrium og kalium. Natriums kjemiske symbol Na ble introdusert av den svenske kjemikeren Jöns Jakob Berzelius i hans atomsymbol-system. Navnet natrium er avledet av det egyptiske ordet for mineral-salt: natron.
I fransk og engelsk brukes betegnelsen sodium.
Egenskaper
Natrium er et sølvhvitt lettmetall som tilhører periodesystemets gruppe 1. Natrium er svært bløtt til å være et metall, og kan lett skjæres i. Natrium har ett fritt elektron i sitt ytterste skall (M-skallet). Dette elektronet er helt alene, langt fra kjernen, og det er grunnen til at natrium reagerer så godt med andre stoffer, og leder elektrisitet så godt. Når natrium kommer i kontakt med oksygen reagerer det fort, og det dannes et hvitt belegg av natriumoksid (Na2O) på metallet. Natrium brenner med en lys gul flamme.
Natrium reagerer også kraftig med vann hvor natrium reagerer med vann og danner natriumhydroksid (NaOH) og et halvt hydrogengassmolekyl (H2). Vist i en reaksjonsligning slik:
Na + H2O ⇒ NaOH + 1/2 H2.
Hvis denne reaksjonsligningen balanseres vil det se slikt ut:
2 Na + 2 H2O ⇒ 2NaOH + H2.
Dette er en redoksreaksjon som betyr at det ytterste elektronet overføres fra natrium til hydrogen, som i sin tur bruker elektronet til å lage elektronparbinding med det andre hydrogenatomet som også har fått et elektron fra natrium.
Natronlut, eller lut er navnet på natriumhydroksid løst i vann. Natriumhydroksiden gjør at vannet blir basisk, det vil si at pH-verdien er større enn 7. Siden natrium reagerer så lett med andre stoffer, må det oppbevares f.eks. i krukker med petroleum eller i lufttette beholdere.
Isotoper
Naturlig forekommende natrium består utelukkende av den stabile isotopen 23Na. I tillegg er 19 kunstig fremstilte ustabile (og dermed radioaktive) isotoper kjent. De mest stabile av disse er 22Na med halveringstid 2,6019 år og 24Na med halveringstid 14,959 timer. Alle de resterende isotopene har halveringstider kortere enn 1 minutt, og de fleste kortere enn 1 sekund.
CAS-nummer:7440-23-5
Forekomst
Natrium reagerer lett med andre stoffer og finnes derfor ikke i ren form naturlig, men som en del av kjemiske forbindelser er det veldig vanlig. Jordskorpa inneholder 2,23 % natrium. Det meste av dette finnes som silikater. Silikater er kjemiske forbindelser mellom silisium (Si) og andre grunnstoffer. De vanligste silikatene som inneholder natrium, er mineraler som heter feltspat. Når disse stoffene går i oppløsning, blir de ført med elvene til havet, der natrium og klor (Cl) danner koksalt (natriumklorid, NaCl). 1 liter sjøvann inneholder ca. 27 gram natriumklorid.
Fremstilling av rent natrium foregår ved elektrolyse av smeltet NaCl (salt) eller NaOH (natriumhydroksid, natronlut).
Anvendelse
Natrium brukes i gatebelysning i natriumdamplamper som gir et gulaktig lys. Natriumfluorid (NaF) er en kjemisk forbindelse mellom natrium og fluor. Siden fluor er et grunnstoff i hovedgruppe 7 i det periodiske system, og altså har 7 elektroner i ytterste skall, reagerer det meget lett med natrium. Natriumfluorid er giftig, men benyttes i veldig små mengder i drikkevann og i tannkrem for å styrke tannemaljen.
Natrium brukes også i fyrverkeri for å få gult lys.
Alle årets dager
Handling
Komponisten Marin Marais (spilt av Gérard Depardieu) tenker tilbake på sin tidligere mester, den enestående fiolinisten Monsieur de Sainte-Colombe, som var en ivrig tilhenger av jansenismen. Etter konas død begraver Sainte-Colombe seg fullstendig i musikken sin, samtidig som han forsøker å ta seg av de to døtrene på egen hånd. Han lærer dem opp som musikere, og spiller sammen med dem for et lite publikum. Omdømmet hans når etter hvert hoffet til Louis XIV, og kongen sender en utsending for å be Sainte-Colombe om å komme og spille for kongen. Men Sainte-Colombe avviser utsendingen. Krenket sørger kongen for at svært få går på konsertene til Sainte-Colombe og døtrene hans. Sainte-Colombe stenger seg deretter inne i en hytte for å perfeksjonere kunsten å spille fiolin, og for å dyrke minnene om sin døde kone.
Noen år senere besøker den 17 år gamle Marin Marais denne store mesteren for å lære av ham. Men Sainte-Colombe nekter å lære ham opp, og sender ham bort. Men Madeleine, den eldste datteren hans, har blitt forelsket i Marais. Hun lærer ham det faren har lært henne, og lar ham lytte i hemmelighet til faren hennes som komponerer. Marais og Madeleine innleder et forhold. Men Marais forlater Madeleine etter at hun er blitt gravid. Hun føder senere et dødfødt barn.
Tålt (album)
Tålt er det 18. albumet med Bjørn Eidsvåg, utgitt i 2002. Det er en av hans største platesuksesser. Albumet lå 33 uker på VG-lista og endte med 1.-plass som beste plassering. Her er 13 nye sanger, som er blitt til gjennom en skriveperiode på fire år, og som Eidsåg har prøvd ute blant publikum, men også laget flere studioversjoner av, for å finne det riktige lydbildet. Her fortelles det historier om ulike sider ved kjærligheten, og kanskje er albumet lettere tematisk enn tidligere utgivelser av Eidsvåg. Sangen «Mysteriet deg» med Lisa Nilsson ble en kjempesuksess og sidestiller seg fort i popularitet ved siden av Eidsvågs Eg ser.
Senmiddelalderen
Senmiddelalderen er en betegnelse for en historisk epoke som strekker seg fra ca. 1300 til 1500. Middelalderen blir delt inn i tidlig middelalder, høymiddelalderen og senmiddelalderen. Middelalderen ble etterfulgt av renessansen eller tidlig moderne tid.
Oppsummering
Rundt 1300 ble en århundrelang periode med europeisk blomstring, både kulturelt og befolkningsmessig, avbrutt av en rekke tilbakeslag. En serie med hungersnød og pest, bla. den store hungersnøden og svartedauden, reduserte befolkningen, trolig til det halve. Dette kom delvis av klimaforandringer forårsaket av slutten på den varme perioden i Middelalderen og begynnelsen på den lille istid, og delvis av en Malthus-katastrofe forårsaket av overpopulasjon. I tillegg til befolkningsnedgang kom også sosial uro og krigføring. Frankrike og England gjennomgikk flere store bondeopprør og, ikke minst, hundreårskrigen. Den forente katolske kirken ble delt av «det vestlige skisma».
På den andre siden var 1300-tallet også en tid med stor fremgang innen kunst og vitenskap. Gjenoppdagelsen av de antikke greske og romerske tekstene ledet til det samtiden kalte Renessansen – gjenfødelsen. Denne prosessen hadde allerede startet gjennom kontakten med araberne under korstogene, men hadde blitt bremset ned i forbindelse med Konstantinopels fall til tyrkerne, da flere bysantinske lærde måtte søke tilflukt i vest, spesielt i Italia. Oppfinnelsen av boktrykkerkunsten hadde stor effekt på det europeiske samfunnet. Den forenklede spredningen av det skrevne ord demokratiserte læring og reduserte makten til den katolske kirken. Resultatet skulle omsider bli den protestantiske reformasjonen. Veksten til det Osmanske riket kulminerte med Konstantinopels fall i 1453 (tilfeldigvis det samme året som slutten på hundreårskrigen), og forhindret all handel med østen. Men Christofer Columbus' oppdagelse av Amerika i 1492, og Vasco da Gamas reise til India (rundt Afrika) i 1498, åpnet nye handelsruter og forsterket økonomien og makten til europeiske nasjoner.
Denne utviklingen sett under ett gjør det nærliggende å snakke om slutten på Middelalderen, og begynnelsen på den moderne tid. Det skal sies at delingen mellom middelalder og nytid alltid vil være et konstruert skille, siden antikk lærdom aldri var helt fjernt for det europeiske samfunnet. Det er derfor en viss kontinuitet mellom den klassiske og den moderne tid. Noen historikere, spesielt i Italia, foretrekker å ikke snakke om noen form for senmiddelalder, men heller se på 1300-tallets renessanse som en direkte overgang til den moderne tid.
Storbritannia
Slaget ved Bannockburn i 1314 markerte slutten på Englands streben etter å få kontroll over Skottland, og skottene ble deretter en sterk stat under Stuartene. Fra 1337 ble Englands oppmerksomhet rettet over kanalen mot Frankrike, bedre kjent som hundreårskrigen. Henrik Vs seier i slaget ved Agincourt i 1415 banet veien for en kortvarig forening av de to kongedømmene, men hans sønn, Henrik VI, kuttet snart alle de tidligere båndene. Umiddelbart etter krigens slutt i 1453, begynte de dynastiske stridighetene i rosekrigene (1455–1485). Krigen endte med Henrik VIIs tiltredelse, og et sterkt, sentralisert Tudor-monarki. Mens Englands oppmerksomhet ble rettet andre steder, klarte Irland å tilordne seg uavhengighet under engelsk hegemoni.
Skandinavia
Etter den mislykkede union mellom Sverige og Norge som varte fra 1319 til 1365, ble den hel-Skandinaviske unionen, Kalmarunionen etablert i 1397. Sverige var motvillig medlem i den dansk-dominerte unionen, og brøt endelig ut i 1523, etter Stockholms blodbad i 1520. Men Norge forble et underordnet medlem helt til 1814.
Den norske kolonien på Grønland døde ut under mystiske omstendigheter i løpet av 1400-tallet.
Vest- og Sentral-Europa
Det franske Valoisdynastiet som etterfulgte Captetingerdynastiet i 1328, var fra starten av praktisk talt uten makt i sitt eget land, delvis på grunn av de engelske styrkene i hundreårskrigen, og delvis på grunn av det sterke hertugdømmet Burgund. Jeanne d'Arc forandret krigens kurs i fransk favør, og under Ludvig XI ble Burgund underlagt den franske tronen.
I Tyskland ble Det tysk-romerske riket overført til habsburgerne i 1438, hvor makten forble til rikets oppløsning i 1806. Riket forble, etter habsburgerne, fragmentert, og mye makt og innflytelse ble holdt av finansielle institusjoner, som hanseatene og familien Fugger.
Micreubrianax
Micreubrianax er en slekt av biller med larver som lever i rennende vann. Det er larvene som er best kjent i denne gruppen – de er flate og hele oversiden er dekket at brede ryggplater som danner et skjold. Sett ovenfra kan de minne om mynter, og de er kjent som "water pennies" på engelsk. De voksne billene, som kan minne om hårbiller (Scirtidae), er skjøre og kortlivede.
Senmiddelalderen
Øst-Europa
Det bysantinske riket hadde en lang tid dominert de sørlige delene av Øst-Europa når det gjaldt politikk og kultur. Ved rikets fall i 1453, hadde det nesten kollapset i skatteskyld til Det osmanske riket, som var sentrert rundt byen Konstantinopel og noen få enklaver i Hellas. Fra 1453 kom det østeuropeiske området fullstendig under tyrkisk kontroll, hvor det forble helt til slaget ved Wien i 1683.
Micreubrianax
Utseende
Ganske små (1,4-2,4 millimeter), ovale, blanke, mørke biller med lange, kamformede antenner hos hannene, sagtakkede hos hunnene. De kan ha en svak bronseglans. Antennene er lengre enn kroppen.
Senmiddelalderen
Øst-Europa
I nord var utviklingen stort sett sentrert rundt Litauen, som senere skulle bli den polsk-litauiske union. Lenger øst ble Den gylne horde slått i slaget ved Kulikovo i 1380, som førte til at Storfyrstedømmet Moskva (forløperen til den russiske stat) ble opprettet, etter Kievrikets fall. Ivan III, den store, la fundamentet for en russisk nasjonalstat mot slutten av 1400-tallet.
Micreubrianax
Levevis
Larvene lever på steiner i raskt rennende elver og bekker. Den flate formen og glatte overflaten gjør at de unngår å bli tatt av strømmen når de kryper rundt og beiter på alger som vokser på steinene. De voksne billene er nokså kortlivede, og finnes gjerne i vegetasjonen nær bekkene der larvene lever. De flyr bra og kan komme til lys om natten.
Senmiddelalderen
Klima og landbruk
Rundt 1300 sluttet den varme perioden i middelalderen, og ble etterfulgt av den lille istid. Det kalde klimaet resulterte i et redusert landbruk, hungersnød, pest og krigføring. Det som satte størst preg på samfunnet var Den store hungersnøden mellom 1315 og 1317, svartedauden og hundreårskrigen. Etter som befolkningen i Europa hadde blitt halvert, ble det mer land for de som overlevde, og arbeidskraften ble dyrere. Forsøk fra landeiere på å redusere arbeidslønnen, som den engelske Arbeidsvedtekten av 1351, var dømt til å feile. Resultatet var slutten på livegenskapen over store deler av Vest-Europa. I Øst-Europa var det noen få store byer med et levedyktig borgerskap som fungerte som en motvekt mot de store godseierne, og disse borgerne klarte å tvinge allmuen inn i en enda mer undertrykkende pine.
Micreubrianax
Utbredelse
Slekten er kjent fra India i vest til Vietnam i øst.
Senmiddelalderen
Svartedauden
Hovedartikkel: Svartedauden
Italia ble rammet av pesten i 1347, og pesten spredte seg videre via handelsveier til andre deler av Europa og det nordlige Afrika og Midtøsten gjennom 1348. Videre spredte den seg til Mesopotamia, Sør-Spania, Nord-Europa (bl.a. Norge) og til sist Russland i 1351. Polen stengte grensene sine, og ble spart for pesten. Island ble delvis spart, siden mannskapene på skip dit stort sett døde før de kom fram. Ca. 1/3 av befolkningen her døde.
Pesten kom til Norge sommeren 1349, via et skip med korn fra England til Bergen. Minst en tredjedel av befolkningen i Norge, og kanskje så mye som 60% av befolkningen i Europa, døde, dvs 50 av 80 millioner. På verdensbasis regner man med at 75 millioner mennesker omkom i epidemien.
Ifølge enkelte norske historikere kom pesten til Oslo noen måneder før den kom til Bergen. Det skal ha vært et lite utbrudd høsten 1348, men dette ble stoppet av vinterkulden. Det siste kjente offer for svartedauden i Norge var stavangerbispen som døde 7. januar 1350.
Militær utvikling
Hovedartikkel: Krigføring i middelalderen
Gjennom slag som det ved Bannockburn (1415) og ved Grandson i 1476 ble det klart at den store militære æraen for føydal-kavaleriet var over, og det skulle bli erstattet med et godt utstyrt infanteri. Engelskmennene hadde en stor fordel overfor franskmennene i hundreårskrigen på grunn av de svært effektive engelske langbuene, opprinnelig en oppfinnelse fra Wales. I det lange løp bidro den militære utviklingen, sammen med økonomiske og politiske hensyn, til at leiesoldater var å foretrekke fremfor de føydalske troppene. Sveitsergarden var for eksempel svært ettertraktet.
Begge disse utviklingene bidro til at det føydale systemet brøt sammen, og åpnet veien for en sterk, sentralisert nasjonalstat.
Det store skisma
Fra og med begynnelsen av det 14. århundre ble paven mer og mer underlagt den franske tronen, noe som kulminerte i overføringen til Avignon i 1309. Da paven bestemte seg for å returnere til Roma i 1377, ble forskjellige paver valgt i Avignon og Roma, resultatet ble det store skisma (1378 – 1417). Skismaet var like mye av politisk som av religiøs natur; mens England støttet paven i Roma, støttet britenes militære fiender, Frankrike og Skottland, Avignon-pavene.
Ved konsilet i Konstanz (1414 – 1418) ble pavedømmet nok en gang forent og paven skulle residere i Roma. Selv om den vestlige kirken skulle forbli forent i enda hundre år, og paven skulle tilordne seg større materiell rikdom enn noen gang, hadde det store skisma gjort uopprettelig skade. De interne stridighetene i kirken hadde ført til anti-kirkelige holdninger blant folket og dets herskere, og splittelsen hadde åpnet dørene for reformbevegelser.
John Wycliffe
Den katolske kirken hadde lenge kjempet mot kjetterske bevegelser. I senmiddelalderen begynte det å komme krav om at selve kirken måtte reformeres. De første kravene kom fra Universitetet i Oxford, nærmere bestemt, professoren John Wycliffe. Wycliffe mente at Bibelen ene og alene skulle stå for den religiøse autoriteten. Han kritiserte kalken, sølibat og avlat. Han gjennomførte også en engelsk oversettelse av Bibelen. Til tross for innflytelsesrike støttespillere blant det engelske aristokrati, ble Wycliffes supportere, Lollardene, undertrykt i England
Jan Hus
Lærene til den tsjekkiske presten Jan Hus var stort sett basert på Wycliffe, og var av liten originalitet. Hans forfølgere derimot, Husittene, kom til å ha mye mer politisk påvirkning enn det Lollardene hadde hatt. Hus samlet en stor tilhengerskare i Bøhmen, og da han ble brent som kjetter i 1415, ble det opprør. Den etterfølgende Husittkrigen resulterte ikke i noen form for religiøs nasjonal uavhengighet for tsjekkerne, men både kirken og det tyske element innenfor det bøhmiske området ble svekket.
Pei Songzhi
Pei Songzhi (kinesisk: 裴松之, født 372 i Wenxi i det som i dag er provinsen Shanxi i Kina, død 451) var en kinesisk historiker i det gamle Kina.
Senmiddelalderen
Martin Luther
Martin Luther, en tysk munk, satte reformasjonen i bevegelse ved å utstede sine 95 teser den 31. oktober, 1517. Bakgrunnen var at pave Leo X hadde gjenopptatt avlathandelen for byggingen av den nye Peterskirken i 1514. Få år etter hadde Luther utvidet sin kritikk til en rekke av de mer sentrale punktene i den katolske lære. Luther ble avkrevet å trekke tilbake påstandene sine ved Riksdagen i Worms i 1521. Da han nektet, ble han lyst fredløs av keiser Karl V av det Tysk-romerske riket.
Næring og handel
Flere forandringer skjedde innenfor europeisk næringsliv i denne perioden. Hanseatene holdt tilbake kontrollen av Østersjøen og Nordsjøen og Champagne-markedet ble mindre viktig i handel mellom nord og sør. I stedet ble handelsruten mellom Flandern og Italia å foretrekke. Videre begynte engelske ullselgere å eksportere klær fremfor ull, noe som rammet det nederlandske klesmarkedet. Det Osmanske rikets overtakelse av det Bysantiske riket, førte til at Levanthandelen ble mer problematisk. Som et resultat av dette ble nye handelsruter åpnet. Sjøveien til India rundt Afrika, og over Atlanterhavet til Amerika.
I det økonomiske landskapet så europeiske nasjoner veksten av Aksjeselskap – selskap som kunne finansiere store næringer og fabrikater, og som ofte fikk spesielle privilegier og monopol fra staten. De største finansmennene, en rolle ofte holdt av jødene, finansierte ofte krigene til herskerne. Familier som Fugger i Tyskland, Medici i Italia og de la Poles i England, fikk stor politisk og økonomisk makt.
Vitenskap og teknologi
Filosofen William av Ockham, og hans prinsipp kjent som Ockhams barberhøvel, førte til en reduksjon av fruktløse akademiske debatter, og banet veien for eksperimentell vitenskap. Ifølge Ockham skulle filosofi kun omhandle emner der det kunne oppnås full erkjennelse, et prinsipp som ofte er kjent som parsimoni. Forløperen til eksperimentell vitenskap i middelalderen kan allerede ses i gjenoppdagelsen av Aristoteles, og verkene til Roger Bacon. Den siste utfordringen for de lærde ble presentert av Nikolaus av Cusa, som siden ble kjent med Kopernikus', det heliosentriske verdensbilde.
De fleste europeiske oppfinnelser fra 1300- og 1400-tallet var ikke originale. De var heller av arabisk eller kinesisk opprinnelse. Det revolusjonerende aspektet lå ikke i selve oppfinnelsene, men i anvendelsen. Selv om krutt lenge hadde vært kjent i Kina, var det europeerne som fullt ut utnyttet dets militære potensial, og muliggjorde den europeiske ekspansjonen på denne tiden. I denne forbindelsen var også utviklingen innenfor navigasjon et viktig element. Kompasset og astrolabium sammen med teknologi innenfor skipsfart, muliggjorde navigasjon på verdenshavene. Gutenbergs boktrykkerkunst muliggjorde ikke bare reformasjonen, men også en utbredelse av kunnskap som etter hvert ville føre til et mer sosialt likt samfunn.
Kunst
Bildekunsten gjennomgikk en voldsom utvikling i senmiddelalderen. En forløper til renessansen kunne allerede ses tidlig i det 13. århundre, i verk av Giotto. Når det gjelder maleri snakker man om en nordlig renessanse, sentrert rundt lavlandene (nåværende Benelux), og den italienske renessansen med Firenze som sentrum. Mens nordlig kunst var mer konsentrert rundt teksturer og overflater, som kan ses i malerier av Jan van Eyck, var italienske malere opptatt av anatomi og geometri. Oppdagelsen av enkeltpunktperpektivet, assosiert til Brunelleschi, var et viktig steg mot optisk realistisk kunst. Den italienske renessansen nådde sitt høydepunkt i verkene til Leonardo da Vinci, Michelangelo og Rafael.
Arkitektur
Mens gotisk arkitektur mer eller mindre sto på moten i Nord-Europa, slo denne formen for arkitektur aldri an i Italia. Her var arkitektene inspirert av antikken og kronverkene for denne perioden var Brunelleschis domkirke i Firenze.
Litteratur
Den viktigste utviklingen i middelalderens litteratur var overtakelsen av morsmål fremfor latin. Mest populært var romantikk og tematikken var ofte knyttet til legendene om Den hellige gral.
Forfatteren som mest av alle markererte den nye tiden, var Dante Alighieri. Hans hovedverk, Den guddommelige komedie, skrevet på italiensk, beskriver et middelaldersk religiøst verdenssyn, men gjør det i klassisk stil. Andre pionerer for det italienske språk var Francesco Petrarca, hvis Canzoniere er regnet som det første lyriske dikt, og Giovanni Boccaccios Dekameronen. Geoffrey Chaucer hjalp til med å etablere det engelske språket som et litterært språk, med sitt verk Canterbury Tales. Som Boccaccio, var Chaucer opptatt av hverdagslivet, fremfor religiøse og mytologiske spørsmål. I Tyskland var det Martin Luthers oversettelse av Bibelen som skulle bidra til utbredelsen av det litterære tyske språket.
Musikk
Kunstmusikk fra middelalderen er stort sett ensbetydende med kirkemusikk, fordi det var denne musikken som ble ansett som viktig nok til å noteres ned. Det fantes imidlertid også en rik kultur av verdslig musikk.
Vårt moderne notasjons-system har sine røtter i kirkemusikken i middelalderen. Det ble etterhvert viktig å notere ned "kirkemusikkens standardrepertoar", den gregorianske sangen, og neumene, forløperen til moderne notasjon.
Eksterne lenker
Edad Media Idade Média
Skyfri himmel
Skyfri himmel er det 19. albumet med Bjørn Eidsvåg, utgitt i 2004. Det var et samlealbum, som var ment for det danske markedet og ble ikke utgitt i Norge annet enn som digital nedlasting. Tittelsangen «Skyfri himmel» ble sunget i duett med danske Karen Busck.
Bokfink
Beskrivelse
Bokfinken blir omkring 14–18 cm lang og veier cirka 17–29 g. Nebbet er konisk og fjærdrakten variert og godt kamuflerende i artens naturlige habitat. Mønstret i fjærdrakten er relativt likt mellom underartene.
Nominatformen har to brede hvite vingebånd, og issen og nakken er blågrå. De ytterste stjertfjærene er hvite, og ansiktet og brystet er brunrødt hos nominatformen. Hunnen har en mørk, grønngrå overside, men undersiden er hun lysere. Utfargingen av fjærdrakta varierer imidlertid en god del mellom de ulike underartene.
Atferd
Bokfinken eter mest små virvelløse dyr og deres larver, men den sper på kostholdet med frø og knopper. Den er en av de vanligste fuglene i Norge, men de fleste trekker til varmere strøk rundt oktober-november.
Om høsten drar de fleste fuglene sør- eller vestover. De kommer tilbake i mars–april, og da kommer hannen et par uker før hunnen. Derfor har også arten fått det vitenskapelige navnet coelebs, som betyr alene eller ugift. Når hunnen kommer, jager hannen vekk alle sine rivaler fra hjemmeområdet.
Bokfinken hekker på samme sted hvert år. Redet blir bygd i trær og ser ut som en dyp skål som er pyntet med mose og lav. Hekkingen skjer i april–juli på våre breddegrader, men dette varierer. Hannen er territorial og forsvarer hjemmeområdet mot inntrengere. Hunnen legger normalt 4–5 egg og ruger dem ut over cirka 10–16 dager. Det er også stort sett hunnen som mater avkommet, men hannen bidrar noe. Ungene blir i redet i 11–18 dager, men mates av foreldrene i opp mot 21 dager etter at de har blitt flygedyktige.
Bokfinken kan få to kull i året. Avkommet hekker selv neste sesong. Arten kan leve til den blir minst 14 år gammel. Egg og unger er utsatt for predasjon fra kråkefugler (Corvidae), ekorn (Sciurus vulgaris), østamerikansk gråekorn (S. carolinensis), huskatter og ulike mårdyr (Mustelidae).
Inndeling
Inndelingen og rekkefølgen av den følger HBW Alive og er i henhold til Collar, Newton & Bonan (2017). Norske navn på artene følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle navn, men kun midlertidige beskrivelser i påvente av offisielle navn.
Noter
Bokfinken består av tre distinkte klader; coelebs (inkludert alle asiatiske og europeiske rasene), spodiogenys (inkludert rasene africana, harterti, moreletti og maderensis) og canariensis (inkludert rasene ombriosa og palmae).
Det er stor variasjonen mellom underartene. Likeledes er det stor variasjon innenfor nominatformen, noe som dessuten inkluderer et antall mellomstadier. Clement (2017) hevder at videre studier av arten er nødvendig, for å avklare forholdet mellom underarter og varianter, herunder også om arten bør deles.
I tillegg til ovennevnte skal det nevnes, at rasen transcaspia av og til blir feilstavet som transcaspica. Det må også nevnes, at enten nominatformen eller F. c. gengleri har blitt introdusert til Cape Town-området i Sør-Afrika og til New Zealand.
Anja Ninasdotter Abusland
Anja Ninasdotter Abusland (født 25. november 1995) er en norsk politiker (Sp). Hun kommer fra Finsland i tidligere Songdalen kommune der hun var kommunestyrerepresentant 2015–2019 før kommunen ble slått sammen med Kristiansand. I 2019 ble hun valgt inn i Kristiansand bystyre der hun ble leder for helseutvalget. Hun er utdannet sykepleier.
Ved stortingsvalget 2021 ble hun valgt inn på Stortinget for Vest-Agder.
Massoud Azizi
Massoud Azizi, født 2. februar 1985, er en afghansk friidrettsutøver. Hans personlige bestetid på 100 meter sprint er 11.11 sekunder, som han satt i april 2005 i Mekka
Azizi representert Afghanistan under Sommer-OL 2004 i Athen, hvor han konkurrerte i herrenes 100m sprint. Han endte opp på sisteplass i sitt løp, med en tid på 11.66 sekunder. Under det asiatiske mesterskapet havnet Azizi på 7.-plass med en tid på 11.38 sekunder. Han representerte landet sitt igjen under Sommer-OL 2008 i Beijing. Han konkurrerte der i 100 meter sprint og havnet på åttendeplass i sitt løp, og kvalifiserte seg derfor ikke videre. Hans tid ble 11.45 sekunder. Azizi endte opp på 8.-plass under VM i friidrett 2009 i Berling, hvor han løp sammen med Dwain Chambers og den afrikanske rekordholderen Olusoji Fasuba.
Han representerte igjen landet sitt under Sommer-OL 2012 i London, der han konkurrerte i 100 meter. Der løp han på 11,19 i innledningsheatet sitt, som var sjette beste tid i dette heatet, og gikk ikke videre i konkurransen.
Personlige rekorder
Azizis personlige rekorder, oppdatert 24. februar 2013:
Ammassalik kommune
Totalt areal er 250.000 km², ca. 5 ganger Danmarks størrelse. Det meste av kommunen er dekt av is.
Kommunekontoret i Tasiilaq er en enkel og praktisk innrettet bygning. Den er mot sedvane i Grønland å avholde dyre arkitektkonkurranser, byggene tegnes og oppføres i stedet av fagfolk innenfor byggebransjen.
Året rundt er det flere ukentlige flyforbindelser til kommunen via Kangerlussuaq lufthavn (Søndre Strømfjord), via Nerlerit Inaat lufthavn (Konstabel Pynt) og via Reykjavík på Island. Om sommeren går det mange rutefly mellem Reykjavík og Kulusuk, med 1 til 3 fly daglig.
Man kan også reise dit med båt fra juni til oktober.
Ammassalik Museum holder til i Tasiilaqs gamle kirke. Museet er et lokalt kulturhistorisk museum, og et av de yngste lokalmuseer på Grønland. Det ble tatt i bruk i 1990.
Edvard Elsrud
Edvard Elsrud (født 31. mars 1926, død 7. januar 1994) var skogeier, forfatter og kåsør fra Hedalen i Sør-Aurdal kommune i Oppland. Han har sønnen Lars Elsrud og datteren Sigrid Elsrud.
Hasle kommune
Hasle kommune var en dansk kommune i Bornholms amt på Bornholm dannet ved kommunalreformen i 1970 fra 1. april 1970.
Edvard Elsrud
Han bodde på gården Nordre Storruste og brukte lokalhistorie fra Hedalen og skogområdene Vidalen og Vassfaret som grunnlag for bøker og kåserier. Den første boken hans, Vassfarbjørnen, ble utgitt i 1975 og var et innlegg i debatten om fredning av Vassfaret. I alt ga Edvard Elsrud ut 17 bøker. Boken om Berte Skrukkefyllhaugen kom i 1979, og ble den mest solgte av bøkene hans.
Ammassalik kommune
Borgermester i kommunen er Vittus Mikaelsen.
Edvard Elsrud
Edvard Elsrud var hele sitt liv engasjert i lokale saker og i utviklingen av næringslivet i bygda. Han var en av initiativtagerne til turistsentret Vassfarfoten i Hedalen. Engasjementet viste seg gjennom årene også i form av lokale revytekster. Edvard Elsrud skrev teksten til Hedalsvisa.
Hasle kommune
Sognene Hasle sogn (Nørre Herred), Klemensker sogn (Nørre herred), Nyker sogn (Sønder herred) og Rutsker sogn (Nørre herred) inngikk i den nye Hasle kommune.
Den 1. januar 2003 ble kommunen slått sammen med fire andre kommuner (Allinge-Gudhjem, Neksø, Rønne og Åkirkeby) til Bornholms Regionskommune.
Kypros under Vinter-OL 1980
Kypros under Vinter-OL 1980. Tre sportsutøvere, to menn og én kvinne, fra Kypros deltok i alpint under Vinter-OL 1980 i Lake Placid i USA. Kypros, som deltok for første gang i et vinter-OL, vant ikke noen medaljer. Beste plassering var en trettitredjeplass i damenes slalåm.
Svømming under Sommer-OL 1984
Svømming under Sommer-OL 1984. Det ble konkurrert i tjueni svømmeøvelser, femten for menn og fjorten for damer under OL 1984 i Los Angeles. USA ble beste nasjon med tjueen gullmedaljer foran Canada med fire.
Schönefeld Flughafen stasjon
Schönefeld Flughafen stasjon er en regional- og S-Bahnstasjon i Schönefeld i delstaten Brandenburg i Tyskland. Den ligger langs Berlins Ytre ringbane.
Stasjonen ble åpnet 1951 for å betjene passasjerene til Schönefeld lufthavn, fra 1952 var den også grensekontrollstasjon for DDR fordi Vest-Berlins innbyggere ikke hadde tillatelse til å reise inn i DDR. 26. februar 1962 ble stasjonen tilknyttet S-Bahn-nettet med en egen plattform.
S-Bahnstrekningen har blitt forlenget til den nye Berlin Brandenburg lufthavn, men den nye strekningen har ikke blitt tatt i bruk.
Håkøybrua
Håkøybrua er ei bru i Tromsø kommune som forbinder Håkøya med Eidjordneset på Kvaløya. Brua er 330 meter lang og sto ferdig i 1961. Den opprinnelige brua var bygget i tre, men overdelen ble erstattet med stål og betong i 2004. Den nye brua er av vernehensyn bygget sammen med den gamle, slik at den utseendemessig fremdeles framstår som tidligere.
Konsistoriet mars 2006
Konsistoriet i mars 2006 ble holdt 24. mars 2006, og var det første konsistorium hvor pave Benedikt XVI kreerte nye kardinaler.
Tre av kardinalene tilhører Den romerske kurie, mens ni andre leder bispedømmer. De femten kommer fra elleve forskjellige land.
En av kardinalene som er over aldersgrensen for stemmerett i et konklave, pater Albert Vanhoye, er ikke biskop. Dermed har Benedikt XVI fulgt sine forgjengeres tradisjon for å utnevne en fremtredende teolog ved konsistoriet. Vanhoye kan velge om han vil ordineres til biskop eller ikke. De to andre er emeriterte biskoper.
Máel Sechnaill mac Domnaill
Máel Sechnaill mac Domnaill (død 2. september 1022), også kalt Máel Sechnaill Mór eller Máel Sechnaill II, var konge av Mide og overkonge av Irland. Han levde samtidig som Brian Boru, som avsatte ham som overkonge i 1002.
«Lossen» (1673)
«Lossen»  er en fregatt, bygget vinteren 1672–1673 av skipsbyggeren Matthijs Harmensen på Bremerholm i København. Hun er den første dansk-norske fregatt med navnet «Lossen». Loss er et gammelt dansk-norsk ord for gaupe.
Máel Sechnaill mac Domnaill
Máel Sechnaill tilhørte klanen Clann Cholmáin av den sørlige greinen av Uí Néill. Hans farfar var Donnchad Donn, sønn av Flann Sinna, som igjen var sønn av den første Máel Sechnaill, Máel Sechnaill mac Maíl Ruanaid.
«Lossen» (1673)
Fregatten hadde en bestykning på 26-32 skyts og deltok med heder i den skånske krigen 1675–1679. Fregatten deltok sammen med større orlogsskip i slaget ved Køge bukt der én av mannskapet ble drept og én annen hardt skadet.
Máel Sechnaill mac Domnaill
Tittelen overkonge av Irland hadde i flere hundre år tilhørt menn fra forskjellige klaner av Uí Néill. På Máel Sechnaills tid vekslet tittelen mellom Clann Cholmáin i sør og klanen Cenél nEógain i nord, slik at han etterfulgte Domnall ua Néill i 980. Denne ordningen endte da Brian Boru satte Máel Sechnaill til side og selv tok tittelen i 1002.
«Lossen» (1673)
«Lossen» ble brannskadd på Københavns red 26. august eller 9. september 1679 og gikk ut av tjeneste etter dette.
Máel Sechnaill mac Domnaill
Máel Sechnaill innledet sin tid som overkonge med en knusende seier over norrøne styrker under Olav Kvårans ledelse i slaget ved Tara. Máel Sechnaill var en tid gift med Gormflaith, enken etter Olav Kvåran. Hun ble senere gift med Brian Boru.
Etter Brians død i slaget ved Clontarf Langfredag 1014, klarte Máel Sechnaill å ta tilbake tittelen overkonge i navnet. Men en overkonge som virkelig regjerte over Irland fikk ikke landet igjen før Brians sønnesønn Toirdhealbhach Ua Briain kom til makten i 1050-årene. Det kom aldri flere overkonger fra Clann Cholmáin etter Máel Sechnaill. Fra den nordlige grenen av Uí Néill, Cenél nEógain, kom det to: Domnall ua Lochlainn og Muirchertach MacLochlainn.